Onsdag var der melding om, at beboeren, der står bag et overfald på en ansat i midten af juli, ville komme tilbage til Visborggaard i løbet af torsdagen. Men torsdag aften er beboeren ikke blevet udskrevet fra behandlingspsykiatrien, som der ellers var forlydender om. Ifølge Kenn Andreasen, der er formand for FOA Mariagerfjord, forventer man ikke, at den mandelige beboer bliver udskrevet og vender tilbage til Visborggaard i løbet af denne uge. Flere ansatte på bostedet frygter for deres liv, hvis beboeren vender tilbage til Visborggaard. Derfor har flere sagt, at de vil stoppe deres arbejde, hvis han vender tilbage.

Opsummering:
Beboeren, der overfaldt en ansat på Visborggaard i midten af juli, forventes ikke at vende tilbage til Visborggaard i denne uge.